《拟古（九首）》
明代·胡翰

梧桐生朝阳，不附众木林。
上枝拂云汉，下根固重阴。
岁久材质古，斫为姚氏琴。
朱弦翾横理，加以玉与金。
徽轸何粲粲，清弹扬妙音。
重华不可见，怀思意何深。¤

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.